Van NGV tot korrupsie: ’n bloed-en-sweet-jaar vir gesondheidsorg in SA
Van NGV tot korrupsie: ’n bloed-en-sweet-jaar vir gesondheidsorg ...
Met die omstrede Nasionale Gesondheidsversekering op die horison, en hopelik 'n paar hoëprofiel-vervolgings, is 2020 ’n kritieke jaar vir gesondheidsorg in die land, skryf ALICESTINE OCTOBER en MARCUS LOWE.
Alicestine October & Marcus Lowe
Hoe, indien enigsins, sal die samestelling van die Nasionale Gesondheidsversekering (NGV) in 2020 verander?
Gegewe die ANC se verbintenis tot die NGV, lyk dit of die NGV-wet beslis vanjaar deur die parlement aanvaar sal word en op die president se lessenaar beland vir ondertekening. Dit beteken nie dat die verskaffing van gesondheidsorg dadelik sal verander nie, omdat die NGV eers in 2026 volledig afskop. Die wet wat pres. Cyril Ramaphosa sal onderteken, sal egter die aanwyser wees vir die volgende dekade of meer deurdat dit die land tot bepaalde NGV-riglyne verbind.
Een kritieke vraag in 2020 is dus hoe, indien enigsins, die NGV se samestelling deur middel van parlementêre prosesse verander sal word. Toe die departement van gesondheid in 2018 ’n weergawe van die wet vir openbare kommentaar gepubliseer het, is die meeste kritiek daarop geïgnoreer - die weergawe wat in 2019 parlement toe gestuur is, is net effens aangepas...